**«AMANAT» ПАРТИЯСЫ МҮШЕСІНІҢ**

**ЭТИКА КОДЕКСІ**

1. Қазақстан Республикасының Тұңғыш Президенті, Елбасы Н.Ә. Назарбаев негізін қалаған «AMANAT» партиясы Қазақстанның болашағы және азаматтардың лайықты өмір сүруін қамтамасыз ету үшін өзіне тарихи жауапкершілікті ала отырып, «Қазақстан – 2050» Стратегиясы аясында адамның, қоғамның және мемлекеттің дамуы үшін жағдайларды жақсарту мақсатында экономика мен саясаттағы ауқымды реформаларды дәйекті жүзеге асырып келе жатыр.

Партияның әрбір мүшесі өзінің күн сайынғы адал еңбегімен қоғамдық-саяси тұрақтылығын, ұлттық бірлігі мен қоғамдағы келісімін нығайтып экономикалық жағынан мықты, демократиялық мемлекетті құруға ұмтылуы қажет.

«AMANAT» партиясының Жарғысына және Доктринасына сәйкес партия мүшесі:

1. Қазақстан Республикасының Конституциясын, заңдары мен нормативтік-құқықтық актілерін құрметтеуге және сақтауға;
2. Елбасы Мемлекеттік бағытының мызғымастығын сақтауға, партия Көшбасшысының саясатын ұстануға және оны дәйекті түрде іске асыруға;
3. партияның Жарғысы мен бағдарламалық құжаттарын сақтауға;
4. адамның құқықтары мен бостандықтарын құрметтеуге, оларды бұзумен ұштасатын әрекеттерге жол бермеуге;
5. өз елінің патриоты болуға, оның мүдделерін жан-жақты қорғауға, Қазақстан Республикасының мемлекеттік рәміздерін құрметтеуге;
6. Қазақстан халқының бірлігін және ұлтаралық келісімді нығайтуға ықпал етуге. Адамның және азаматтың шығу тегіне, әлеуметтік жағдайына, жынысына, нәсіліне, ұлтына, тіліне, дін тиістілігіне қарамастан ар-намысы мен қадір-қасиетін құрметтеуге;
7. еліміздің тәуелсіздігін нығайтуға, Қазақстан халқының ұлттық мәдениетін, тілі мен өзгешелігін дамытуға;
8. партияның беделін арттыруға, оның беделін түсіретін әрекеттердің жасалуына жол бермеуге;
9. партиялық тәртіпті сақтауға, партиялық этика нормаларын бұзушылықтарға жол бермеуге;
10. партияның жеке-меншігін сақтауға;
11. партияның қызметіне белсенді қатысуға, бағдарламалық құжаттарды түсіндіруге, партия жиналыстарына қатысуға;
12. партияның рәміздеріне, партиялық билетке құрметпен қарауға;
13. сыбайлас жемқорлықпен ұштасатын немесе сыбайлас жемқорлық үшін жағдай жасайтын сыбайлас жемқорлық құқық бұзушылықтарға немесе әрекеттерге жол бермеуге, оның көріністеріне қарсы тұруға.

Егер партия мүшесі сыбайлас жемқорлық құқық бұзушылықты жасау дайындалып жатқаны немесе жасалғаны туралы анық ақпаратқа ие болса, ол туралы тиісті құзыретті уәкілетті органдарға хабарлауы тиіс;

1. мүліктік немесе мүліктік емес пайда табу мақсатында партиялық беделін қасақана пайдаланбауға;
2. өзінің іске қатынасымен және жеке жүріп-тұруымен партиялық ұйымда тұрақты және оңтайлы моральдық-психологиялық жағдайдың жасалуына ықпал етуге;
3. жүктелген міндеттердің орындалуы үшін жеке жауапкершілікті түсінуге, өзінің әрекеттерін сыни көзқараспен бағалауға, тәртібін, кәсіби және білім деңгейін арттыруға;
4. іскерлік этикет сақтауға, өзінің партиялық жағдайын жеке мақсаттарда атап көрсетіп, пайдаланбауға;
5. өзінің әрекеттерімен және шешімдерімен партия атына сөз келтірмеуге, өзінің атына айтылған конструктивті сынды кемшіліктерді жою мен партиялық қызметті жақсарту үшін пайдалануға. Партия мүшесі ретінде өзінің атына негізсіз жария кінә тағылған жағдайларда, осы кінәлауды жоққа шығаратын ақпаратты тиісті түрде жариялауға;
6. жалпы қабылданған моральдық-эткалық нормаларды ұстануға міндетті.

2. «AMANAT» партиясы мүшесінің Этика кодексін бұзу «AMANAT» партиясының Жарғысына сәйкес партиялық жауапкершіліктің басталуына алып келеді.